กล่อง (2541)

✨🌟   **กล่อง (2541)**
[[ไฟล์:|thumb|200px|]]
* **ชื่ออังกฤษ :** ***The Box***
* **ประเภท :** **Comedy / Drama**
* **ผู้กำกับ :** หม่อมเจ้าชาตรีเฉลิม ยุคล
* **บทภาพยนตร์ :** หม่อมเจ้าชาตรีเฉลิม ยุคล
* **กำกับภาพ :** อานุภาพ บัวจันทร์, ณัฐวุฒิ กิตติคุณ
* **ลำดับภาพ :** สุนิตย์ อัศวินิกุล
* **ผู้ช่วยกล้อง :** ปาฏิหาริย์ ปิ่นคำ, ชัช ขำเจริญ, วินัย บัวจันทร์
* **ดนตรีประกอบ :** พิเศษ สังข์สุวรรณ
* **อำนวยการสร้าง :** สมศักดิ์ เตชะรัตนประเสริฐ
* **บริษัทผู้สร้าง / จัดจำหน่าย :** สหมงคลฟิล์ม, พร้อมมิตรโปรดักชั่น
* **วันที่เข้าฉาย :** 11 กันยายน 2541 ฉายที่โรงภาพยนตร์เมเจอร์ ซีนีเพล็กซ์ (ปิ่นเกล้า/เอกมัย)-EGV (ฟิวเจอร์พาร์ค บางแค/ซีคอนสแควร์/ฟิวเจอร์พาร์ค รังสิต/แฟชั่นไอส์แลนด์/เซ็นทรัล ปิ่นเกล้า/อิมพิเรียลเวิลด์ ลาดพร้าว/ซิตี้พาร์ค บางพลี)-เอนเตอร์เทน (เซ็นทรัล ลาดพร้าว/บางลำภู งามวงศ์วาน)-เอเพ็กซ์ (สยาม/อินทรา/เสรีเซ็นเตอร์ ศรีนครินทร์)-NK THX (นิวเวิลด์ รัตนาธิเบศร์/เดอะ มอลล์ ท่าพระ)-ฯลฯ
* **ระบบถ่ายทำ :** ภาพยนตร์สี เสียงในฟิล์ม 35 มม.

## **เรื่องย่อ**

เรื่องราวของจืด หนุ่มที่ถูกตอกย้ำอยู่ทุกวันในเรื่องความไม่เอาไหนจาก น้อย เมียสาวปากจัด ทำให้เขารู้สึกสิ้นหวังในชีวิต จนตัดสินใจออกไปฆ่าตัวตาย แต่ระหว่างที่รอรถเมล์เพื่อไปกระโดดน้ำ เขากลับได้บังเอิญพบกับกล่องลึกลับเรืองแสงใบหนึ่ง ซึ่งเมื่อนำกลับมาที่บ้าน กลับไม่มีใครสามารถเปิดมันออกได้ ขณะที่ผู้คนต่างคาดเดากันไปว่าจะมีอะไรอยู่ในกล่อง จืดก็เริ่มประสบความสำเร็จในการเป็นนักแต่งเพลงอย่างที่เคยใฝ่ฝัน

ไอ้จืด หนุ่มที่แสนไม่ได้เรื่อง มักจะตกเป็นลูกไล่ใครต่อใครอยู่เสมอ แต่ก็มีเมียแสนสวยแต่ปากร้าย เหลือดี ชีวิตเข้านั้นแสนราบเรียบและจืดชืดสมชื่อตัว แต่จู่ๆ ทุกอย่างก็มาแปรผัน เมื่อเข้าไปเจอกล่องใบหนึ่ง กล่องลึกลับที่ไม่รู้ว่าข้างในมีอะไร มันทำให้หลายอย่างเปลี่ยนแปลง แต่สำคัญที่สุดคือ ทำให้รู้จักตัวเองมากขึ้น

จืด ชายหนุ่มผู้อยากเป็นนักร้องนักแต่งเพลงที่มีชื่อเสียง เขาต้องอยู่กับผู้คนแปลกๆมากมายในอพาร์ทเมนท์ทั้งเมียที่จู้จี้ขี้บ่น เจ้าของอพาร์ทเม้นท์ที่ชอบมาทวงค่าเช่า คนแขกที่ชอบมาทวงเงิน นักมวยที่แพ้ทุกครั้งที่ขึ้นชก วินมอเตอร์ไซค์ที่หื่นและชอบแกล้งคน ฯลฯ ชีวิตของเขาตั้งอยู่บนพื้นฐานของความล้มเหลวทั้งปวง เขาโดนตำรวจไถเงิน เขาโดนคนอื่นกลั่นแกล้ง โดนเมียด่าสารพัดทุกวันจนวันหนึ่งเขาทนไม่ไหว ตัดสินใจจะฆ่าตัวตาย…แต่จนแล้วจนรอดก็ไม่สำเร็จซักวิธี วันหนึ่งเขาตัดสินใจฆ่าตัวตายโดยการไปโดดสะพานแขวน แต่จืดกลับขึ้นรถเมล์ไม่ทันซะอย่างนั้น เขาจึงได้พบกับชายลึกลับคนหนึ่งที่(น่าจะ)เสียชีวิตแล้ว ในมือของเขามีกล่องลึกลับใบหนึ่งที่ส่งเสียงได้และมีไฟวูบวาบ เขาจึงตัดสินใจนำมันมา โดยในช่วงแรกเมียของจืดสั่งให้จืดนำกล่องไปทำลายเสียเพราะเจอข่าวในหนังสือพิมพ์ว่ามีพ่อค้าเฮโรอีนตายที่ป้ายรถเมล์และกลัวว่าในกล่องนั้นจะมีเฮโรอีน ต่อมาเมื่อทราบว่าป้ายรถเมล์ที่ว่านั้นอยู่คนละแห่งจึงสั่งให้จืดไปเอากล่องกลับมาอีกครั้ง ทว่าจืดได้รับการต้อนรับจากทุกๆคนที่เคยเป็นศัตรูกับจืดมาก่อนหน้าเพียงเพราะได้ยินข่าวลือว่าในกล่องนั้นมีเงิน ท้ายที่สุดแล้วไม่มีใครเปิดกล่องนั้นได้ แต่เพลงที่จืดเคยไปเสนอไว้กับค่ายเพลงกลับเป็นที่ถูกอกถูกใจผู้บริหาร ทำให้จืดและเมียของเขากำลังจะได้ทั้งเงินและชื่อเสียงในอนาคต…จุดนี้เองที่จืดตัดสินใจจะนำกล่องไปทิ้งเพราะถึงตอนนี้สิ่งที่มีค่าที่สุดก็คือชีวิตที่เป็นอยู่ ทุกคนรักเขาเพราะเป็นเขา…ไม่ใช่ของในกล่องนั่น เช้าวันถัดมาจืดและเมียจึงนำกล่องไปทิ้งที่สะพานแขวน แต่ภาพที่ทั้งคู่เห็นในตอนท้ายสุดนั้น กล่องถูกกระเเทกกับเรือจนฝากล่องเปิดออกมา ในกล่องมันกลับมีเงินมากมายเต็มไปหมด

## **นักแสดง**

* **อุดม แต้พานิช – จืด**
* **เมทินี กิ่งโพยม – น้อย**
* **อรสา อิศรางกูร ณ อยุธยา**
* **อภิชาติ ชูสกุล**
* **มารศรี อิศรางกูร ณ อยุธยา**
* **จุรี โอศิริ**
* **เขาทราย แกแล็คซี่**
* **จอนห์ อิสรัมย์**
* **อาเม้ง ป.ปลา (อำพล เจริญสุขลาภ)**
* **จรัล ยิตซิงห์**
* **หม่อมเหยิน (ประสิทธิ์ เทศทะวงศ์)**

## **รางวัล และอนุสรณ์**

* **รางวัลพระราชทานพระสุรัสวดี (ตุ๊กตาทอง) ประจำปี พ.ศ. 2541**
	+ ภาพยนตร์ยอดเยี่ยม
	+ ผู้กำกับภาพยนตร์ยอดเยี่ยม (หม่อมเจ้าชาตรีเฉลิม ยุคล)
	+ นักแสดงนำหญิงยอดเยี่ยม (เมทินี กิ่งโพยม)

* **โครงการของหอภาพยนตร์ (องค์การมหาชน)**
	+ มรดกภาพยนตร์ของชาติ ครั้งที่ 8 (พ.ศ. 2561)